فى الحقيقة أنا مش بكتب عشان اقول المفروض نعمل ايه في المرحلة دي لأني شخصيا محتاجة حد يقولي اعمل ايه ، مش عارفة اكمل الطريق بدون شغف لحد ما أوصل للآخر ويا عالم لما أوصل هبقى راضية عن نفسى ولا ندمانة إنى كملت وموقفتش وقت ما كان المفروض أقف ولا استسلم و أرجع مكان ما بدأت و برضو ممكن اندم اني مكملتش، لكن اللى أعرفه إننا فى المرحلة دى محتاجين يبقى عندنا شجاعة تحمل مسئولية القرار اللى هناخده سواء استكمال الطريق أو الإنسحاب، و كمان في أشد الحاجة لحد يكون عارف مصلحتنا أكتر مننا ياخدنا من أيدينا للطريق الصح.